Eelnõu

**NARVA LINNAVALITSUS**

**KORRALDUS**

Narva 27.10.2021 nr…..

**Projekteerimistingimuste kinnitamine**

*(Kastani tn 34 hooajalise elamu püstitamine ilma detailplaneeringut koostamata)*

## ASJAOLUD JA MENETLUSE KÄIK

09.08.2021. a. taotles (taotlus nr. 2111002/11037) ALEKSANDRA SPASSKAJA (taotleja) Arhitektuuri- ja Linnaplaneerimise Ametilt projekteerimistingimusi Kastani tn 34 hooajalise elamu püstitamiseks.

* + - Uus hoone püstitatakse olemasoleva hoone (EHR-i kood 118004891) asemel;
    - planeeritava hoone kõrgus on üle 5m;
    - planeeritava suvila ehitisealune pind on ca 70m2;
    - krundi pindala on 651 m² ja katastritunnus 51106:011:0240.

Riigilõiv projekteerimistingimuste taotluse läbivaatamise eest on tasutud 09.08.2021.

Vastavalt Planeerimisseaduse § 125 lõikele 5 kohaliku omavalitsuse üksus võib lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui:

*1) ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi;*

2) üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste andmise aluseks olevad tingimused, ning ehitise püstitamine või laiendamine ei ole vastuolus ka üldplaneeringus määratud muude tingimustega.

Kastani tn 34 kinnistu asub hooajaliste elamute rajoonis. Krundi sihtotstarve on elamumaa 100%. Narva Linnavolikogu 24.01.2013. a otsusega nr 3 kehtestatud Narva linna üldplaneeringuga on maakasutuse juhtotstarbeks määratud hooajaliste elamute maa. Vastavalt punktile 2.2.4.3 „Hooajalised elamud ja suvilad“ maksimaalne lubatud täisehituse protsent on 20%. Vastavalt EHR-i andmetele käesoleva krundi täisehituse protsent on 20,5%.

Narva Linnavalitsuse Arhitektuuri- ja Linnaplaneerimise Amet on seisukohal, et hooajalise elamu püstitamine ei ole Narva linna üldplaneeringuga vastuolus, kuna kinnistu juhtotstarvet (hooajaliste elamute maa) ei muudeta. Selleks, et püstitada uus hoone ning täita Narva linna üldplaneeringu nõuet krundi täisehituse protsendi osas, tuleb omanikul lammutada mõned olemasolevad hooned.

Lähtudes eeltoodust kohalik omavalitsus võib lubada detailplaneeringut koostamata Kastani tn 34 hooajalise elamu püstitamist juhul, kui:

* krundi täisehituse protsent ei ületa 20%;
* projekteerimise käigus märgitakse „lammutatavaks“ mõned olemasolevad hooned, et täita Narva linna üldplaneeringu nõuet täisehituse protsendi osas;
* kavandatav projekt on asjakohane ja arvestab ümbritsevate hoonetega nii mahult, kui ka välimuselt.

Projekteerimistingimuste eelnõu 15.09.2021 (kiri nr 1-13.1/2405) oli saadetud tähitud kirjaga väljastusteatega naaberkruntide (Kastani tn 36 ja Kastani tn 32) omanikele arvamuse avaldamiseks.

|  |  |  |  |
| --- | --- | --- | --- |
| **Kinnisasja aadress ja katastritunnus** | **Kooskõlastaja või**  **arvamuse avaldaja** | **Kirja kättesaamise kuupäev** | **Arvamus/nõusolek** |
| Kastani tn 36 (51106:011:0296) | Edgar Heinlaid | 17.09.2021 | Seisuga 20.10.2021 ei ole esitanud vastuväiteid/nõusolekut projekteerimistingimuste korralduse eelnõu kohta. |
| Kastani tn 32 (51106:011:0235) | Viktorija Klimova ja  Aleksei Klimov | 17.07.2021 | 23.09.2021 Viktorija Klimova esitas oma nõusoleku (kiri nr 9110/1-12.1). |
| Kastani tn 34  (51106:011:0240) | Sergei Spasskiy ja Aleksandra Spasskaja | 30.09.2021 | 19.10.2021 Aleksandra Spasskaja esitas oma nõusoleku (telefoni teel). |

Menetlusse oli kaasatud Arhitektuuri- ja Linnaplaneerimise Ameti geodeesia ja maakorralduse osakond Narva Linnavalitsuse Arhitektuuri- ja Linnaplaneerimise Ameti põhimääruse § 8 punkti alusel. Geodeesia ja maakorralduse osakonna poolt on saadud järgmine kommentaar: „Kui projekt näeb ette maksimaalset lubatud täisehituse protsenti, siis plaanimaterjali alusel moodustatud maaüksuse puhul on maaüksuse pindala täpsustamiseks omaniku huvides tellida katastrimõõdistamine“.

Vastavalt Ehitusseadustiku § 31 lõikele 6 kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui seaduses ei ole sätestatud teisiti.

## ÕIGUSLIKUD ALUSED

* 1. Ehitusseadustiku §28 kohaselt projekteerimistingimused annab kohaliku omavalitsuse üksus, kui seaduses ei ole sätestatud teisiti.
  2. Planeerimisseaduse § 125 lõike 5 punkti 1 ja 2 kohaselt kohaliku omavalitsuse üksus võib lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui ehitis sobis mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi.
  3. Narva Linnavalitsuse Arhitektuuri – ja Linnaplaneerimise Ameti põhimääruse § 7 punkti 11 kohaselt Arhitektuuri- ja planeerimise osakonna üks põhiülesannetest on planeerimisseaduse § 125 lõike 5 sätestatust tulenevalt vastavate korralduste ettevalmistamine ja esitamine linnavalitsusele kinnitamiseks.

## OTSUS

Kinnitada projekteerimistingimused Kastani tn 34 aadressile kavandatava hooajalise elamu püstitamiseks ilma detailplaneeringut koostamata.

## ÜLDANDMED

|  |
| --- |
| **Maa-ameti andmed** |
| Tunnus: 51106:011:0240 |
| Sihtotstarve 1: Elamumaa 100% |
| Pindala: 651 m² |
| Registriosa: 527909 |
| Omandivorm: Eraomand |
| Kinnistuspiirkond / jaoskond: Tartu Maakohtu kinnistusosakond |
| Moodustamise viis: kaardi ja plaani alusel |
| Katastripidaja märked: Pindala on ebatäpne (01.07.2018) |

|  |
| --- |
| **Ehitisregistri andmed** |
| **Hooned:** |
| Aiamaja (EHR-i kood 118004891) 32m2 (kasutusest maas) |
| Garaaž (EHR-i kood 118004892) 19m2 |
| Saun (EHR-i kood 118004893) 22m2 |
| Kuur (EHR-i kood 118004894) 19m2 |
| Käimla (EHR-i kood 220447908) 3m2 |
| Kokku: 95 m2, täisehitus: 14,6% |
| **Rajatised:** |
| Kasvuhoone (EHR-i kood 220447910) 19m2 |
| Kaev (EHR-i kood 220447907) 1m2 |
| Kasvuhoone (EHR-i kood 220447909) 19m2 |

## PROJEKTEERIMISE EESMÄRK

Projekti koostamise eesmärgiks on Kastani tn 34 aadressil kasutusest maas aiamaja lammutamine ning uue hooajalise elamu püstitamine.

## ÜLDNÕUDED, ARHITEKTUURSED JA LINNAEHITUSLIKUD TINGIMUSED

* 1. Projekti koostamisel juhinduda Eestis kehtivatest seadustest, standarditest, normdokumentidest ja juhenditest, aga samuti Narva linnas kehtivatest õigusaktidest, sealhulgas:
* Ehitusseadustikuga ehitusprojektile esitatavad nõuded;
* Narva Linnavolikogu 24.01.2013 otsusega nr 3 kehtestatud Narva Linna üldplaneering;
* Eesti Standard EVS 932: 2017 „Ehitusprojekt” ning teised asja puudutavad õigusaktid.
  1. Esitada situatsiooniskeem.
  2. Vastavalt Narva linna Üldplaneeringule ühele krundile on lubatud ehitada üks hooajaline elamu (aiamaja või suvila) ja maksimaalselt kaks abihoonet (p2.2.4.3).
  3. Projekti koostamisel kasutada Narva Linnavalitsuse Arhitektuuri – ja Linnaplaneerimise Ameti poolt vastu võetud geodeetilist krundi alusplaani täpsusega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Narva Linnavalitsuse Arhitektuuri- ja Linnaplaneerimise Ameti geodeesia- ja maakorralduse osakonna spetsialisti poolt võetud vastu geodeetiline krundi alusplaan esitada projekti lisana.
  4. Juhul, kui hoone soovitakse püstitada olemasolevale vundamendile (mis ei ole EHR-i kantud) on vaja esitada projekti lisana vundamendi auditi tulemused.
  5. Asendiplaan esitada mõõtkavas 1:500. Asendiplaanil esitada projekteeritava ala piirid, tänavate ehitusjooned, uue hoone olulised näitajad ja mõõtmed, kaugused lähimate piiride ja ehitisteni, likvideeritavad objektid, olemasolevad ja projekteeritavad välisvõrgud, parkimiskohad, sisse- ja väljasõit krundilt, transpordi liiklussuunad, prügikonteineri asukoht jne. Määratleda pinnakatted. Määrata krundi täisehituse % ning haljastuse % jne. Anda hoone vertikaalne sidumine. Lahendada sadevee äravool (sadevett mitte juhtida kõrvalasuvatele kruntidele). Asendiplaanil esitada lisaks tabel „Ehitiste eksplikatsioon” ning kinnistu tehnilised näitajad.
  6. Hoone vaated esitada mõõtkavas 1:50. Vaadetel näidata peasissepääsude detaillahendused, vaadete tähistused, akende ja uste värvitoonid, välisviimistluse materjalid, värvikoodid, värvikataloogi nimetus jne. Metallosade värvitoonid esitada RAL kataloogi järgi.
  7. Eelneva ehitusprojekti asendiplaan ning ehitiste joonised, mis kajastavad projekteerimiseelseid seaduslikul alusel püstitatud ehitisi ja rajatud konstruktsioone, Narva Linnavalitsuse korraldus projekteerimistingimuste kinnitamise kohta, esitada ehitusprojekti lisadena.
  8. Vajadusel esitada lammutatavate ehitiste loetelu, lammutustööde korraldamise kirjeldus, lammutusjäätmete kava koos käitluskohtade määramisega.
  9. Esitada ehitiste tehnilised näitajad vastavalt Majandus- ja taristuministri 05.06.2015 määrusele nr 57 „Ehitise tehniliste andmete loetelu ja arvestamise alused“.
  10. Esitada iga ehitise kasutamise otstarve ja kood. Ehitiste kasutamise otstarbed ja koodid esitada vastavalt Majandus- ja taristuministri 02.06.2015. a määrusele nr 51 „Ehitise kasutamise otstarvete loetelu”.
  11. Projektlahenduses tuleb arvesse võtta tuleohutusnõudeid ja tuleohutuskujasid.
  12. Projekti ehitusloa taotluse esitada digitaalselt EHR-i süsteemi kaudu.
  13. Väljastatud projekteerimistingimused lisada projekti kausta.
  14. Hoonestusala: Kastani tn 34 krundi piirides, mitte ületada väljakujunenud tänavajoont.
  15. Püstitavad hooned ja rajatised: hooajaline elamu.
  16. Katuse kalle: piirkonda sobiv.
  17. Krundi maksimaalne täisehitus: 20%.
  18. Arhitektuur: piirkonna hoonestuslaadile sobiv, piirkonna arhitektuurset kvaliteedi parandav. Hoone arhitektuur ja välisviimistlus peavad harmoneeruma olemasolevate kõrvalasuvate hoonetega. Soovitatav eelistada naturaalseid materjale (puit, kivi, betoon, metall, katusekivi, valtsplekk). Soovitav on vältida naturaalseid materjale imiteerivaid materjale (plastvoodrid, plastaknad jms.)
  19. Elamu maksimaalne lubatud kõrgus maapinnast harjajooneni (vastavalt Narva linna Üldplaneeringule 2013-2025, p2.2.4.3): 7,5 m.
  20. Hoonete paiknemine kinnistul peab vastama sanitaar- ja tuleohutusnõuetele ning arvestama asjaõigusseadusest tulenevaid kinnisomandi kitsendusi.
  21. Vajadusel piirete rajamine. Piirete lubatud kõrgus: 1,5 m. Tänavapoolsed rajatised peavad olema kooskõlas hoonega ning lahendatud sobilikuna piirkonna miljöösse. Piirded peavad reeglina olema ažuursed (nt dekoratiivpiire koos kaunistavate elementidega, võrkpiire, aiapaneelid vm). Ei ole lubatud augustatud/siledast teraslehest piirde ja profiilpleki kasutamine. Esitada piirde vaade ja tehnilised näitajad (rajatise ehitisalune pind, kõrgus, pikkus). Vaatele tuleb märkida piirde värvitoon ja värvikood. Piirde betoonaluse projekteerimise puhul esitada vundamendiosa lõige. Piirde plaanil näidata piirdeaia ja selle postide asukohad, postide vahelised mõõtmed. Kõik piirded peavad lumelükkamise tagamiseks asuma tänava poolses küljes teekatte servast minimaalselt 2m kaugusel. Kruntidevaheliste piirete asukohad kooskõlastada naaberkruntide omanikega juhul, kui:
* piire rajatakse naaberkruntide piiril.
* piirde teenindamiseks tuleb kasutada naaberkrundi territooriumi.
  1. Naaberkinnistute omanike õiguste ja huvide kaitseks tuleks projektis ära näidata ka lumepuhastamine katuselt, vihma- ja sulavee äravool, piirde korrashoid.
  2. Haljastus: põhimõtteline kujunduslik-funktsionaalne lahendus näidata asendiplaanil. Haljastatud pind peab moodustama krundi üldpindalast vähemalt 70%.
  3. Parkimiskohad lahendada Kastani tn 34 krundi piirides. Hoone projekteerimisel ja krundiplaani koostamisel tuleb arvestada, et kogu krundi kasutamiseks vajalik parkimine on korraldatud nii, et sellega ei suleta tänavaid või teid ja ei takistata tänava liiklust.
  4. Lubatud transpordi juurdepääs: olemasolev. Teed ja juurdepääsud: nt kõvakate, teekattekivid, teekatteplaadid, murukivi.
  5. Segaolme- ja kompostitavate jäätmete käitlemine: vastavalt Narva jäätmehoolduseeskirjale.
  6. Vajadusel abihoonete püstitamine ning muud nõuded: vastavalt Eesti Vabariigis kehtivates seadustes ja Narva Linnas kehtivates määrustes sätestatule ning Narva linna üldplaneeringu, Eesti Standardite ja projekteerimisnormidega ettenähtud nõuetele.
  7. Üldised nõuded veevarustuse ja kanalisatsiooni kohta hooajaliste elamute piirkonnas:

6.29.1. Salvkaevu rajamisel tuleb esitada kohaliku omavalitsuse üksusele ehitusteatis koos selle juurde kuuluvate dokumentatsiooniga. Puurkaevu rajamisel tuleb esitada kohaliku omavalitsusele käesoleva määruse lisa 1 kohane asukohakooskõlastuse taotlus ning edaspidi vastavalt § 15 puurkaevu või -augu ehitusloa saamiseks tuleb esitada käesoleva määruse lisa 2 kohane ehitusloa taotlus ja selle juurde kuuluvad dokumendid. (Keskkonnaministri määrus nr 43 „Nõuded salvkaevu konstruktsiooni, puurkaevu või -augu ehitusprojekti ja konstruktsiooni ning lammutamise ja ümberehitamise ehitusprojekti kohta, puurkaevu või -augu projekteerimise, rajamise, kasutusele võtmise, ümberehitamise, lammutamise ja konserveerimise korra ning puurkaevu või -augu asukoha kooskõlastamise, ehitusloa ja kasutusloa taotluste, ehitus- või kasutusteatise, puurimispäeviku, salvkaevu ehitus- või kasutusteatise, puurkaevu või -augu ja salvkaevu andmete keskkonnaregistrisse kandmiseks esitamise ning puurkaevu või -augu ja salvkaevu lammutamise teatise vormid“).

6.29.2. Vastavalt Veeseaduse § 154 tuleb tagada puur- ja salvkaevu hooldusala 10 m.

6.29.3. Juhul, kui krundil puudub ühiskanalisatsioon, võib rajada omapuhasti või kasutada lekkekindlaid kogumismahuteid (Veeseadus § 124 lg 6).

6.29.4. Vastavalt Ehitusseadustiku Lisale nr 1 kinnistu veevärgi- ja kanalisatsioonitorustiku (sh abiseadmed), rajamisel/ümberehitamisel/laiendamisel/asendamisel/demonteerimisel v.a. kui selle kohta kehtib hoone või muu rajatise ehitusluba, tuleb esitada kohaliku omavalitsuse üksusele või otse ehitusregistri kaudu ehitusteatis ja ehitusprojekt.

6.29.5.Hooajalise elamute piirkonnas võib kasutada kas kuivkäimlat (jäätmed komposteeritakse), EU nõuetele vastav BIO-WC (jäätmed utiliseeritakse vastavalt BIO-WC juhendile), või vesiklosetti, mille jaoks on välja ehitatud lokaalne kanalisatsioon.

## RAKENDUSSÄTTED

* 1. Käesolevad projekteerimistingimused on kehtivad kuni 27.10.2026 a.
  2. Käesolev korraldus jõustub alates teatavakstegemisest.
  3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Ants Liimets

Linnapea Üllar Kaljuste

Linnasekretär